
	1. Parengto projekto tikslai ir uždaviniai.
Remiantis Savivaldybės administracijos mažos vertės skelbiamo pirkimo „Audito paslaugos“ rezultatais, išrinkti viešųjų įstaigų, kurių steigėja (savininkė) yra Šilutės rajono savivaldybė, auditorių minėtų įstaigų 2023 metų finansinių ataskaitų rinkinių auditui atlikti. 

	

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 4 dalį, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. 
[bookmark: straipsnis10]Pagal Lietuvos Respublikos viešųjų įstaigų įstatymo 10 straipsnio 1 dalies 14 punktą viešosios įstaigos visuotinis dalininkų susirinkimas priima sprendimą dėl viešosios įstaigos metinių finansinių ataskaitų rinkinio audito kitais, nei nurodyta šio Įstatymo 11 straipsnio 7 dalyje, atvejais ir renka auditorių ar audito įmonę, o pagal 11 straipsnio 7 dalį viešosios įstaigos metinių finansinių ataskaitų auditas turi būti atliekamas, kai tenkinamos bent dvi iš trijų Įstatyme nurodytų sąlygų.
Pagal Lietuvos Respublikos sveikatos priežiūros įstaigų įstatymo 28 straipsnio 10 punktą, viešosios įstaigos steigėjo (steigėjų) kompetencijai priklauso turėti kitokių teisių ir pareigų, jei jos neprieštarauja įstatymams.
[bookmark: _GoBack]Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl Valstybės ir savivaldybių turtinių ir neturtinių teisių įgyvendinimo viešosiose įstaigose“ patvirtintos Valstybės ir savivaldybių turtinių ir neturtinių teisių įgyvendinimo viešosiose įstaigose taisyklės, kuriomis turi vadovautis savivaldybės.
Šilutės rajono savivaldybės tarybos 2010-06-17 sprendimu Nr. T1-1432 Savivaldybės administracija buvo įpareigota pagal Viešųjų pirkimų įstatymą kasmet organizuoti audito paslaugų pirkimą finansinių ataskaitų rinkinių auditui atlikti bei konsultacijoms teikti viešosiose įstaigose, kurių steigėja  (savininkė) yra Šilutės rajono savivaldybė.
Savivaldybės administracija vykdė mažos vertės skelbiamą pirkimą „Audito paslaugos“ dėl 2023 metų audito paslaugų ir laimėjusiu pasiūlymu pripažino Arūno Vitkevičiaus individualią audito įmonę. Arūno Vitkevičiaus individualios audito įmonės pasiūlytos įstaigų 2023 metų finansinių ataskaitų rinkinių audito ir konsultacijų teikimo paslaugų kainos su PVM: viešosios įstaigos Šilutės ligoninės – 2 412,62 Eur; viešosios įstaigos Šilutės pirminės sveikatos priežiūros centro – 1 965,19 Eur. 

	3. Kokių pozityvių rezultatų laukiama.
Išrinkus auditorių bei nustačius audito atlikimo kainas, viešosios įstaigos galės sudaryti  audito atlikimo sutartis.  

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti nereikia. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra.

	

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Auditorius, audito paslaugos, finansinių ataskaitų rinkinys. 

	 10.  Kiti,  autorių nuomone,  reikalingi pagrindimai ir paaiškinimai.

	Pridedamas Šilutės rajono savivaldybės administracijos Viešųjų pirkimų skyriaus 2023-11-27 raštas „Dėl viešojo pirkimo metu nustatytų paslaugų kainų“. 

	




Ūkio skyriaus vedėjo pavaduotoja				Zita Tautvydienė
